# Haloquadratum

Haloquadratum (que significa «sal quadrada») és un gènere d'arqueus dins la família Halobacteriaceae. La primera espècie identificada dins aquest grup, Haloquadratum walsbyi, és molt inusual donat que les seves cèl·lules tenen la forma de caixes quadrades planes.
Va ser descobert l'any 1980 per Anthony Edward Walsby a la sabkha Gavish, una llacuna salada de la península del Sinaí a Egipte, però es pot trobar en ecosistemes similars de tot el món, amb la limitació de la profunditat, ja que necessiten certa radiació solar per fer la fotosíntesi i hi ha una relació inversa entre la pressió hidroestàtica i la població d'arqueus amb vacúols, com ara Haloquadratum. Aquest arqueu no es va cultivar al laboratori fins a l'any 2004. Mentre intentaven cultivar Haloquadratum walsbyi, els investigadors aïllaren Haloarcula quadrata, força similar en la seva forma, però genèticament diferent de Haloquadratum, pertanyen a gèneres diferents i no és el microbi dominant en els llacs salats.
Haloquadratum és notable per les seves cèl·lules amb una forma regular quadrada i és relativament abundant en ambients halòfils. Les seves cèl·lules, són molt petites: 0.15 μm. Típicament contenen grànuls de polihidroxialcanoat (PHA) i també molts vacúols plens de gas que fan que suri en l'aigua; el que li permeten una situació òptima per a l'obtenció i captació d'energia (en forma de llum). Les cèl·lules es poden unir unes amb altres i fer unes làmines fràgils de fins a 40 micròmetres.
Haloquadratum walsbyi pot arribar, quan l'aigua s'evapora i precipita com halita, a representar el 80 per cent de la biomassa de la salmorra resultant.

## Referències

* ↑ See the NCBI webpage on Haloquadratum. Data extracted from the «NCBI taxonomy resources». National Center for Biotechnology Information. [Consulta: 19 març 2007].
* ↑ Stoeckenius W «Walsby's square bacterium: fine structure of an orthogonal procaryote». J. Bacteriol., 148, 1, 01-10-1981, pàg. 352–60. PMC: 216199. PMID: 7287626.
* ↑ Oesterhelt, Dieter. «Haloquadratum walsbyi - overview» (en anglès). Max Planck Institute of Biochemistry. [Consulta: 4 setembre 2024].
* ↑ «Buoyancy studies in natural communities of square gas-vacuolate archaea in saltern crystallizer ponds». Saline Systems, 2, 2006, pàg. 4. DOI: 10.1186/1746-1448-2-4. PMC: 1459177. PMID: 16613609.
* ↑ Aharon Oren, Antonio Ventosa, M. Carmen Gutiérrez, Masahiro Kamekura «Haloarcula quadrata sp. nov., a square, motile archaeon isolated from a brine pool in Sinai (Egypt)» (en anglès). International Journal of Systematic and Evolutionary Microbiology, 49, 3, 01-07-1999. DOI: 10.1099/00207713-49-3-1149.
* ↑ Oren A, Pri-El N, Shapiro O, Siboni N «Buoyancy studies in natural communities of square gas-vacuolate archaea in saltern crystallizer ponds». Saline Systems, 2, 2006, pàg. 4. DOI: 10.1186/1746-1448-2-4. PMC: 1459177. PMID: 16613609.

## Bibliografia

* Burns DG, Camakaris HM, Janssen PH, Dyall-Smith ML «Cultivation of Walsby's square haloarchaeon». FEMS Microbiol. Lett., 238, 2, 2004, pàg. 469–73. DOI: 10.1016/j.femsle.2004.08.016. PMID: 15358434.
* Oren A, Ventosa A «International Committee on Systematic Bacteriology Subcommittee on the taxonomy of Halobacteriaceae. Minutes of the meetings, 16 August 1999, Sydney, Australia». Int. J. Syst. Evol. Microbiol., 50, 2000, pàg. 1405–7. PMID: 10843089.
* Gibbons, NE. «Family V. Halobacteriaceae fam. nov.». A: RE Buchanan and NE Gibbons, eds.. Bergey's Manual of Determinative Bacteriology. 8a ed.. Baltimore: The Williams & Wilkins Co., 1974. ISBN 0-683-01117-0.

## Enllaços externs

* Genome sequence Arxivat 2008-06-03 a Wayback Machine.